Tidligere direktør i ebh bank Finn Strier Poulsen og tidligere direktør i Sparekassen Himmerland Svend Jørgensen er anklaget for kursmanipulation af Bagmandspolitiet. Og nu er det blevet fastlagt, at retssagen mod de i alt fem involverede parter i krakket af ebh bank, starter den 3. januar 2013. Det oplyser Retten i Hjørring til TV2/Nord. Retssagen vil i alt vare ti retsdage, hvor den første altså er den 3. januar og den sidste, som er domsafsigelsen, den 14. februar. Retten i Hjørring vurderer, at den første sag bliver den mindst omfangsrige i sagen om krakket og at der allerede nu er flere sager på tapetet. Bagmandspolitiet har nemlig bebudet flere sager i relation til krakket.

Referat:
Den første retssag om krakket i ebh bank er nu fastsat til at starte torsdag den 3. januar 2013. Dommen afsiges den 14. februar.